**KLAIPĖDOS RAJONO savivaldybės taryba**

**SPRENDIMAS**

**DĖL girkalių kaimo Amatų, sidabro ir ramučių gatvių geografinių charakteristikų keitimo**

2020 m. birželio d. Nr. T11-  
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 (2014 m. kovo 13 d. įsakymo Nr. 1V-178 redakcija), 3 skyriaus 16.2. punktu, nusprendžia:

Pakeisti Girkalių kaime esančių Amatų, Sidabro ir Ramučių gatvių geografines charakteristikas (pagal pridedamą priedą).

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda)arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

teikia: A. Bogdanovas

PARENGĖ: A. Kundrotienė

SUDERINTA:

D. Dilytė

D. Beliokaitė

V. Jasas

R. Zubienė

T. Tuzovaitė-Markūnienė

Ž. Narmontas

M. Šunokas

B. Markauskas

# **KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2020-06-11

Gargždai

**DĖL TARYBOS SPRENDIMO „Dėl Girkalių kaimo Amatų, Sidabro ir Ramučių gatvių geografinių charakteristikų keitimo“ PROJEKTO**

1. Parengto sprendimo projekto esmė, tikslai ir uždaviniai:

Pakeisti gatvių geografines charakteristikas Girkalių kaime, Kretingalės seniūnijoje, Klaipėdos rajone.

2. Projekto rengimo priežastys. Kuo vadovaujantis parengtas sprendimo projektas:

Girkalių kaime esančių Amatų, Sidabro ir Ramučių gatvių koordinates reikia pakeisti, nes gatvių koordinatės turi tarpusavyje sutapti, todėl jas reikia pakoreguoti ir pratęsti toliau.

3. Kokių rezultatų yra laukiama:

Gyventojai galės deklaruoti savo gyvenamąją vietą jiems suteikiamu adresu.

4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Nėra

5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

Galioja teisės aktai, išvardyti sprendimo projekto preambulėje.

6. Projekto rengimo metu gauti specialistų vertinimai ir išvados. Ekonominiai apskaičiavimai:

Nėra

7. Sprendimo įgyvendinimui reikalingos lėšos:

Seniūnijai reikės lėšų gatvės pavadinimo lentelei pagaminti.

8. Kiti, autoriaus nuomone, reikalingi pagrindimai ir paaiškinimai:

Vadovaudamasi Vietos savivaldos ir Teritorijos administracinių vienetų ir jų ribų įstatymais Taryba suteikia ir keičia gatvių pavadinimus pagal Vyriausybės nustatytus kriterijus.

9. Tarybos sprendimą pateikti:

Paslaugų ir civilinės metrikacijos skyriui – 1 egz.

Kretingalės seniūnijai – 1 egz.

Paslaugų ir civilinės metrikacijos skyriaus vyriausioji specialistė A. Kundrotienė